CELEX: 62020TN0069
Language: et
Date: 2020-02-04 00:00:00
Title: Kohtuasi T-69/20: 4. veebruaril 2020 esitatud hagi – Tele Columbus versus komisjon

23.3.2020   
            
            
               ET
            
            
               Euroopa Liidu Teataja
            
            
               C 95/45
            
         
      4. veebruaril 2020 esitatud hagi – Tele Columbus versus komisjon
      (Kohtuasi T-69/20)
      (2020/C 95/55)
      Kohtumenetluse keel: saksa
      
         Pooled
      
      
         Hageja: Tele Columbus AG (Berliin, Saksamaa) (esindajad: advokaadid C. Wagner ja J. Hackl)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 18. juuli 2019. aasta otsus C(2019) 5187 final (M.8864 – VODAFONE/CERTAIN LIBERTY GLOBAL ASSETS);
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja järgmised väited.
      
                  1.
               
               
                  Esimene väide, et kontrollimisel, kas kortermajadele kaablivõrgus telesignaali edastamise Saksamaa turul ilmneda võiv horisontaalne kooskõlastamata mõju takistaks tõhusat konkurentsi märkimisväärselt, on tehtud ilmne hindamisviga ja rikutud menetlusnorme.
               
            
                  2.
               
               
                  Teine väide, et kontrollimisel, kas eramajadele kaablivõrgus telesignaali edastamise Saksamaa turul ilmneda võiv horisontaalne kooskõlastamata mõju takistaks tõhusat konkurentsi märkimisväärselt, on tehtud ilmne hindamisviga.
               
            
                  3.
               
               
                  Kolmas väide, et kontrollimisel, kas signaali edastamise Saksamaa turul ja sellega seotud kortermajadele kaablivõrgus telesignaali edastamise turul ilmneda võiv vertikaalne kooskõlastamata mõju takistaks tõhusat konkurentsi märkimisväärselt, on tehtud ilmne hindamisviga ja rikutud menetlusnorme.
               
            
                  4.
               
               
                  Neljas väide, et kontrollimisel, kas Saksamaa nn edastusturul ilmneda võiv horisontaalne kooskõlastamata mõju takistaks tõhusat konkurentsi märkimisväärselt, on tehtud ilmne hindamisviga.
               
            
                  5.
               
               
                  Viies väide, et kohustuste kontrollimisel on tehtud ilmne hindamisviga ja rikutud menetlusnorme, sest komisjon nõustus kohustuste paketiga, millega ei ole struktuurselt võimalik koondumisest tulenevaid märkimisväärseid konkurentsipiiranguid vältida.